
SwalayajMMza  ' 

Kumtayarisha  Maiti 

Inapendekezwa  kuhudhuria  pale  penye  mtu 
ambaye  alama  za  kifo  zimedhihiri  kwake,  na 
kumkumbusha  kusema  «Laa  ilaaha  illa-llah»  kwa 
kauli  yake  Mtume  j|§  (Walakinini  maiti  zenu  “Laa 
ilaaha  illa-  llaah”)(1). 

Akifa  atafumbwa  macho  yake  na  afinikwe  nguo 
na  kufanywe  haraka  kumtayarisha  kwa  mazishi  na 
kumswalia  na  kumzika. 


Hukumu  ya  kumuosha 
maiti  na  kumtayarisha  na 
kumzika 

Kumuosha  maiti,  kumkafini,  kumbeba, 
kumswalia,  na  kumzika  ni  katika  faradhi 
inayotosheleza.  Wakifanya  baadhi  ya  waislamu 
inapomoka  madhambi  kwa  waliobakia. 


Yaliy  omo 

Kumtayarisha  maiti 

Hukumu  za  kumuosha  maiti  na 
kumtayarisha  na  kumzika 

Hukmu  ya  kumuosha  Maiti 


Namna  ya  kumuosha  maiti 


Kumkafini  maiti 
Kumswalia  maiti 
Nguzo  za  Swala  ya  maiti 
Sunna  za  Swala  ya  maiti 

Namna  ya  kumswalia  maiti 

Kumbeba  maiti  na  kumshindikiza  na 

kumzika 

Taaziya 

Kuzuru  makaburi 
Yanayokatazwa  kufanyiwa  maiti 
Miongoni  mwa  hukumu  za  jeneza 


(1)  Imepokewa  na  Muslim. 

Hukumu  ya  kumuosha 
maiti 

1.  Yatakikana  achaguliwe  mtu  mwaminifu  wa 
kuosha  maiti,  pai  awe  mjuzi  wa  hukumu  za 
kuosha. 

2.  Hutangulizwa  kuosha  yule  mtu  ambaye  maiti 
mwenyewe  alikuwa  ameusia  aoshwe  na  yeye. 
Kisha  yule  aliye  karibu  zaidi  na  maiti,  iwapo 
ana  ujuzi  wa  hukumu  za  kuosha.  Akitokuwa 
hivyo,  basi  atatangulizwa  mwenye  ujuzi  wa 
hilo. 

3.  Mwanamume  huoshwa  na  wanaume, 
na  mwanamke  huoshwa  na  wanawake. 
Na  kila  mmoja  miongoni  mume  na  mke 
anafaa  kumuosha  mwenzake,  kwa  kauli  ya 
Mtume  s|§  kumwambia>Aishah  4s>:  (Hakuna 
cha  kukudhuru,  lau  wafa  kabla  yangu 
nikakuosha,  nikakukafini  na  nikakuswalia 
kisha  nikakuzika)(1).  Pia  inafaa  kwa  wanaume 
na  wanawake  kuwaosha  watoto  walio  chini 
miaka  saba.  Na  haifai  kwa  Muislamu  -  awe 
mwanamume  au  mwanamke-  kumuosha  kafiri, 
walakubeba  jeneza  yake  wala  kumkafini  wala 
kumswalia,  hata  kama  ni  jama  yake  wa  karibu 
kama  vile  baba. 

4.  Shahidi  aliyekufa  vitani  haoshwi  wala 
hakafiniwi  wala  haswaliwi,  bali  huzikwa  na 
nguo  zake. 

5 .  Afikapo  tisha-  naye  ni  mwana  aliyetoka  kwenye 
tumbo  la  mamake  kabla  ya  kutimia  umbo  lake, 
awe  ni  mwanamume  au  ni  mwanamke-  miezi 
minne,  ataoshwa,  akafiniwe  na  aswaliwe. 
Kwani  yeye  baada  ya  miezi  minne  huwa 
ashakuwa  na  umbo  la  binadamu  kamili. 

6.  Maji  ya  kuoshea  maiti  ni  sharti  yawe  ni  maji 
yanayofaa  kujitwahirishia  na  yawe  ni  ya 
halali,  na  aoshwe  mahali  pa  sitara,  na  haifai 
kuhudhuria  asiyekuwa  na  mafungamano 
yoyote  na  kumuosha  maiti. 

(1)  Imepokewa  na  Ibn  Maajah. 


Namna  ya  kumuosha  maiti 

1.  Maiti  awekwe  juu  ya  kitanda  cha  kuoshewa, 
kisha  afinikwe  uchi  wake,  kisha  avuliwe  nguo 
zake,  afichwe  na  macho  ya  watu  ndani  ya 
chumba  au  mfano  wake. 

2.  Inapendekezwa  kwa  muoshaji  atatie  kitambaa 
mkononi  mwake  wakati  wa  kuosha. 

3 .  Muoshaj  i  atakiinuwa  kichwa  cha  maiti  akaribie 
kumkalisha,  kisha  apitishe  mkono  wake  kwenye 
tumbo  lake  na  alikamue,  kisha  aisafishe  tupu 
yake  ya  mbele  na  ya  nyuma  kwa  kuosha  najisi 
yoyote  iliyopo. 

4.  Muoshaji  atanuilia kuosha na  atapiga bismillahi. 

5.  Muoshaji  atamtawadhisha  maiti  kama  udhu  wa 
Swala,  isipokuwa  katika  kusukutua  na  kupaliza 

puani,  huwa  inatosha  kumpukusa 
kinywa  na  pua. 

6.  Atakiosha  kichwa  cha  maiti  na 
ndevu  zake  kwa  maji  ya  mkunazi 
au  sabuni  au  kinginecho. 

7.  Ataosha  sehemu  ya  kulia  kisha 
sehemu  ya  kushoto,  kisha 
atakamilisha  sehemu  ya  mwili 
iliyosalia. 

8.  Inapendekezwa  atie  kafuri  katika 
osho  la  mwisho. 

9.  Atampangusa  maiti. 

10.  Amuondolee  maiti  vitu 
vinavyotakikana  kuviondoa  kama 
kucha,  nywele  za  kinena  (nywele 
za  sehemu  ya  siri)  na  makapwa. 

1 1 .  Atazisuka  mkili  nywele  za 
mwanamke  aziweke  nyuma  yake 

Faida 

-Lawajibu  ni  osho  moja  iwapo  litatosha 
kumsafisha,  na  linalopendekezwa 
ni  kumuosho  mara  matatu,  hata 
kama  ashasafishika. 

-  Ikitowezekana  kumuosha  maiti  kwa 
kukosekana  maji  au  ukiwa  mwili 
umekatikakatika  kwa  moto  au 
mfano  wake,  atatayamamishwa 
kwa  mchanga. 

Inapendekezwa  kwa  mwenye 
kumuosha  maiti  aoge  baada  ya 
kumaliza  kuosha. 

Atatie  muoshaji  kitambaa  mkononi  mwake 


Muoshaji  atabonyeza  kwa  mkono  wake  tumbo  la  maiti  na 
kumkamua  kwa  upole 


Atawekwa  maiti  juu  yakitanda  cha  kuoshewa 


Atamuosha  kichwa  cha  Maiti  na  ndevu  zake  kwa  maji  na 
mkunazi 


Muoshaji  atamtawadhisha  maiti  kama  udhu  waswala 


Atampanguswa  maiti 

Kumkafini  maiti 

1 .  Sunna  ni  kumkafini  mwanamume  katika  lifafa 
tatu  nyeupe  za  pamba,  zisizoonyesha  ngozi  ya 
mwili,  yenye  kusitiri  mwili  wake  wote,  wala 
zisiwe  ni  za  ghali. 

Na  mwanamke  anakafiniwa  ndani  ya  nguo  tano 
za  pamba:  nguo  ya  chini,  msuani,  kanzu  na  lifafa 
mbili. 

Na  mtoto  wa  kiume  anakafiniwa  kwenye  nguo 
moja,  na  inafaa  pia  kukafiniwa  kwa  nguo  tatu,  na 
mtoto  wa  kike  anakafiniwa  kwenye  kanzu  lifafa 
mbili  za  nguo. 

2.  Lifafa  tatu  zinaletwa  na  zinafukizwa  kwa  udi, 
kwa  kauli  yake  Mtume  |§§:  (Mkifukiza(1)maiti 
basi  fanyeni  witiri  (mara  tatu))(2). 

3 .  Lifafa  hizi  zitatengwa  kila  lifafa juu  ya  nyingine, 
na  baina  ya  kila  lifafa  kutatiwa  rnafuta  mazuri 
kama  vile  ambari,  kafiiri,  miski  na  mfano  wake. 
Isipokuwa  akiwa  maiti  yuko  kwenye  ihramu, 
hapo  nguo  yake  haitafukizwa  kwa  udi  wala 
haitatiwa  manukato  kwa  kauli  ya  Mtume  «§§: 
(Wala  msimgusishe  mafuta  mazuri)(3). 

(1)  Jammara:  yaani  kufukiza  kwa  udi 

(2)  Imepokewa  na  Ibnu  Hibbaan 

(3)  Imepokewa  na  Ibn  Maajah. 


Kuweka  manukato  katika  lifafa  (sanda) 


4.  Atawekwa  maiti  akiwa  amelala  kwa  mgongo 
juu  ya  hizi  lifafa,  kisha  itavutwa  ile  ncha  ya  lifafa 
ya  juu  ya  upande  wa  kushoto  kwenye  upande 
wake  wa  kulia,  kisha  itapelekwa  ncha  yake  ya 
kulia  kwenye  upande  wa  kushoto,  kisha  ile  ya 
pili,  kisha  ya  tatu,  kisha  ile  sehemu  iliyozidi 
huwekwa  usoni  mwake,  kisha  hufungwa  fundo 
kwa  ufita  wa  kufungia  ili  isifunguke,  na  wakati 
wa  kuzikwa  hufunguliwa. 


5.  La  wajibu  ni  kusitiri  mwili  wote.  Iwapo  hakuna 
ila  nguo  moja  tu  haitoshi  kuenea  mwili  mzima, 
basi  atafinikiwa  kichwa  chake,  na  katika  miguu 
yake  yatawekwa  majani  ya  idhkhiri4\  kwa 
kauli  ya  Mtume  j§§  kumwambia  Khabbaab 
katika  kisa  cha  kukafiniwa  Mus’ab  bin  ‘Umair: 
(Akatuamrisha  Nabii  j§§  tukifinike  kichwa 
chake  na  tuweke  kwenye  miguu  yake  majani 
ya  idhkhir)(5). 


6.  Aliyekufa  katika  hali  ya  ihramu  atakafiniwa 
kwenye  nguo  zake  mbili  alizohirimia,  wala 


178 


Fiqhi  ya  'lbada  yenye  picha  zilizochorwa 


(4)  Idhkhir:  mmea  wenye  harufu  nzuri. 

(5)  Imepokewa  na  Bukhari. 


https://www.al-feqh.com/sw 


https://www.al-feqh.com/  sw 


hafunikwi  kichwa  mwanamume 
aliyekufa  katika  hali  ya  ihramu, 
kwa  neno  lake  Mtume  j|§: 

(Muosheni  kwa  maji  na  mkunazi. 

Na  mkafinini  kwenye  nguo  mbili, 
na  msimpake  manukato  (1),  wala 
msimfunike  kichwa  chake(2), 
kwani  atafufuliwa  siku  ya  Kiyama 
akiwa  analeta  talbiah  (Labbaika 
llaahumma  labbaika..)(3))(4). 

Swala  ya  Maiti 

Nguzo  za  Swala  ya  maiti 

1 .  Kusimama  kwa  anayeweza. 

2.  Takbiri  nne.. 

3.  Kusoma  Fatiha. 

4.  Kumswalia  Mtume  j|§. 

5.  Kumuombea  Maiti  Dua 

6.  Kutugamanisha  (kutaratibisha). 

7.  Kutoa  Salamu. 

Sunna  za  Swala  ya  Maiti 

1 .  Kuleta  A>udhu..kabla  ya  kusoma. 

2 .  Kuj  iombea  dua  mwenye  kuswali  na  kuwaombea 
Waislamu. 

3.  Kusoma  kwa  siri. 

4.  Kuzifanya  safu  ziwe  nyingi,  ziwe  tatu  au  zaidi. 

Namna  ya  kuswalia  maiti 

Atasimama  imamu  kwenye  kichwa  cha  maiti 
iwapo  ni  mwanamume,  na  katikati  ya  maiti  iwapo 
ni  mwanamke.  Na  maamuma  watasimama  nyuma 
yake  kama  ilivyo  kwenye  Swala  nyingine,  kisha 
atapiga  takbiri  nne  kama  ifuatavyo: 

1.  Atapiga  takbiri  ya  kwanza,  nayo  ni  takbiri  ya 
kufungia  Swala,  na  ataleta  Audhu..  na  apige 

(1)  Hanuutw:  Manukato  yaliyochanganywa  ya  kutiwa  kwenye  kafani 
za  maiti. 

(2)  Laa  tukhammiuu  ra’sahu:  msimfunike  kichwa  chake. 

(3)  Mulabbiya:  analeta  talbiah:  (Labbaika  llaahumma  labbaika). 

(4)  Imepokewa  na  Bukhari. 


r 


Swala  ya  Jeneza 


bismillahi..  na  asisome  dua  ya  kufimgulia 
Swala,  kisha  asome  Fatiha. 

2.  Atapiga  takbiri  ya  pili,  na  atamswalia  Mtume 
■|j§  kama  ilivyo  namna  ya  kumswalia  Mtume 
katika  kikao  cha  Atahiyatu  ya  mwisho. 

3.  Atapiga  takbiri  ya  tatu,  na  atamuombea 
maiti.  Na  miongoni  mwa  dua  ni  kusema: 
(Ewe  Mola!  Mghufirie  na  umrehemu,  umpe 
afya  na  umsamehe,  ukirimu  mashukizi  yake 
na  umpanulie  njia  yake  kuingilia  (Peponi), 
Umsafishe  kwa  maj  i,  theluj  i  na  barafu,  umtakase 
kutokana  na  dhambi  kama  inavyo  takaswa 
nguo  nyeupe  na  uchafu,  Umbadilishie  nyumba 
umpe  nyumba  ya  kheri  kuliko  nyumba  yake 
alokuwa  nayo,  na  watu  wa  kheri  zaidi  kuliko 
watu  alokuwa  nao,  na  mke  wa  kheri  kuliko 
yule  alokuwa  naye,  Umtie  peponi  na  umlinde 
na  adhabu  ya  kaburi,  au  adhabu  ya  Moto)(5).  Na 
iwapo  maiti  ni  mwanamke  kutatumika  dhamiri 
za  kike  (dua  isomwapo  kwa  Kiarabu) 

(5)  Imepokewa  na  Muslim. 


Fiqhi  ya  ibada  yenye  picha  zilizochorwa 


179 


https://www.al-feqh.com/sw 


https://www.al-feqh.com/  sw 


Mlango  wa  Swala 


Na  maiti  akiwa  ni  mtoto  mdogo  au  ni 
tisha(1)atasema:  (Ewe  Mola!  Mjaalie  ni  akiba 
ya  wazazi  wake  na  kitangulizi  chema(2)  na  ni 
thawabu  kwao  na  kiombezi  mwenye  kukubaliwa 
dua)(3). 

4.  Atapiga  takbiri  ya  nne,  na  atanyamaza  kidogo, 
kisha  atatowa  Salamu  moja  upande  wake  wa 
kulia  au  salamu  mbili. 

Kumbeba  maiti  na 
kumshindikiza  na 


Kunapomalizika  kumswalia  maiti,  sunna  ni 
kufanya  haraka  kumbeba  kumpeleka  kwenye 
kaburi  lake.  Na  imesunniwa  kwa  anayefuata 
jeneza  kushiriki  kulibeba.  Na  imesunniwa  kwa 
anayemuingiza  maiti  kaburini  aseme:  BISMILLAH 
WA  ’ALAA  MILLATI  RASULILLAH  (Kwa  jina  la 
Mwenyezi  Mungu,  na  kwa  mila  ya  Mtume  wa 
Mwenyezi  Mungu)(4),  na  amuweke  ufukoni(5)kwa 
ubavu  wake  wa  kulia  na  uso  wake  uelekee  Kibla, 
kisha  alifunguwe  fundo  la  kafani,  kisha  uzibwe 
mwanya  wa  ufuko  kwa  udongo. 

Na  ni  sunna  kwa  aliyehudhuria  mazishi  ajaze 
mchanga  vitanga  vyake  vya  mikono  na  aurushe 
kaburini  mara  tatu.Kisha  kaburi  ifinikwe  kwa 
mchanga,  na  iinuliwe  juu  ya  ardhi  kadiri  ya  shubiri 
moja,  na  viwekwe  juu  yake  vijiwe  na  mawe,  na 
inyunyizwe  maji.  Na  si  makosa  kuweka  jiwe 
kubwa  kwenye  ncha  moja  ya  kaburi  au  ncha  zote 
mbili  liwe  ni  alama  yake. 


(1)  Siqtw:  mwana  wa  matumboni  anayezaliwa  kabla  ya  kukamilika. 

(2)  Faratw:  aliyetanguliwa  na  kuwa  wa  mwanzo. 

(3)  Imepokewa  na  Bukhari. 

(4)  Imepokewa  na  Tirmadhi. 

(5)  Lahd:  ni  kufukuliwa  kwenye  ardhi  ngumu  shimo  lenye  urefu  na 

kuengeza  kufukuwa  upande  wake  wa  Kibla. 


Kutaazii 

Inapendekezwa  kuwataazii  waliofiliwa,  kwa 
kuwa  hilo  linakunjua  nafsi  zao  na  linapunguzia 
msiba  wao,  na  kuwahimiza  wasubiri. 

Na  taazia  inafaa  kwa  neno  lolote  lenye  kutimiza 
lengo  la  kutaazii,  kama  vile  kusema:  (Ni  cha 
Mwenyezi  Mungu  alichokichukua,  na  ni  chake 
alichotoa,  na  kila  kitu,  kwa  Mwenyezi  Mungu,  kina 
muda  wake  uliyoandikwa)(6).  Na  mfano  wa  maneno 
haya. 

Wanawake  kutoka 
kufauata  jeneza 

wanawake  Kutoka  kufuata  jeneza  ni 
jambo  lisiloambatana  na  Sheria,  kwa 
hadithi  iliyothubutu  kutoka  kwa  Ummu 
<Atwiyyah  4®  kuwa  alisema:  (Tulikatazwa 
kubeba  jeneza  na  hatukuwekewa  mkazo)(1). 


(1)  Imepokewa  na  Ibnu  Maajah 


Kuzuru  makaburi 

Ni  sunna  kuzuru  makaburi  kwa  wanaume 
kwa  lengo  la  kuwaidhika  na  kuwaombea  wafu, 
kwa  kuwa  Mtume  |§t  alisema:  (Niliwakataza 
kuzuru  makaburi,  basi  sasa  yazuruni,  kwani  hayo 
yanawakumbusha  Akhera)(7). 

Miongoni  mwa  dua  zilizokuja  za  kuombwa 
wakati  wa  kuyazuru  makaburi  ni:  (Amani  iwafikie 

(6)  Imepokewa  na  Bukhari. 

(7)  Imepokewa  na  Muslim. 

nyinyi,  enyi  mlio  kwenye  nyumba  ya 
watu  Waumini!  Na  sisi  pale  atakapo 
Mwenyezi  Mungu  ni  wenye  kukutana 
nanyi)(1). 

Au  (Amani  iwashukie  watu  wa 
nyumba  hizi  kati  ya  walioamini  na 
kujisalimisha  kwa  Mwenyezi  Mungu. 
Na  Mwenyezi  Mungu  Awarehemu 
waliotangulia  na  waliokuja  nyuma.  Na 
sisi  atakapo  Mwenyezi  Mungu  ni  wenye 
kukukutana  nanyi)(2). 

(Namuomba  Mwenyezi  Mungu  Atuafu 
sisi  na  nyinyi)  (3). 

Na  lau  atawaombea  rehema  na 
msamaha  na  mfano  wake,  basi  hilo 
linafaa. 

Makatazo  yanayo 
ambatana  na 
jeneza 

1 .  Kuomboleza  na  kulia  kwa 
makelele(4) 5 6,  kuonyesha  papatiko  na 
hasira  juu  ya  uamuzi  wa  Mwenyezi 
Mungu  na  kadara  Yake.  Anasema 
Mtume  j§§:  (Mwanamke  anayelia  kwa 
makelele  kwa  kufiwa,  iwapo  hatatubia 
kabla  hajafa,  atasimamishwa  siku  ya 
Kiyama  akiwa  amevaa  nguo  ya  shaba 

(5))  (6)_ 

2.  Kupasua  nguo,  kujipiga  makofi, 
kupiga  kelele,  kusumua  nywele 
au  kunyoa.  Amesema  Mtume  wa 
Mwenyezi  Mungu:  *§§:  (Si  miongoni 
mwetu  mwenye  kujipiga  makofi  au 
akapasua  nguo  au  akaita  mwito  wa 
kijahilia  (wa  kuomboleza)) (7) 

(1)  Imepokewa  na  Muslim. 

(2)  Imepokewa  na  Muslim. 

(3)  Imepokewa  na  Muslim. 

(4)  Nadb:  Kutaja  mema  ya  maiti  pamoja  na  kulia 

(5)  Niyaahah:  Kumlilia  maiti  kwa  kelele. 

(6)  Qatwiraan:  Kanzu  ya  shaba  iliyoyayushwa. 

(7)  Imepokewa  na  Muslim. 


Alama  juu  ya  kaburi 

Haifai  kuyangarisha  makaburi  kwa  taa  wala 
kuyakandika 


3.  Kuwasha  taa  makaburini: 


Ibnu  ‘Abbas  amepokewa  akisema:  (Mtume  wa 
mwenyezi  Mungu  amewalaani  wanawake  wenye 
kuzuru  makaburi  na  watu  wenye  kufanya  misikiti 
juu  yake  na  kuwasha  taa(1))(2). 

4.  Kukaa  juu  ya  makaburi  au  kuyakandika  au 
kuyajengea.  Jabir  4®  amepokewa  akisema: 
(Alikataza  Mtume  wa  Mwenyezi  Mungu  kaburi 
isikandikwe(3),  isikaliwe  na  isijengewe)(4). 

(1)  Imepokewa  na  Muslim. 

(2)  Suruj :  taa. 

(3)  Yujasswaswu:  kukandikwa. 

(4)  Imepokewa  na  Muslim. 


5.  Kutabaruku  kwa  makaburi  na  kuyazunguka 
na  kuwaomba  wafu.  Haya  ni  miongoni  mwa 
ushirikina  iwapo  mtu  ataitakidi  kuwa  hivyo 
vinamnufaisha  au  kumdhuru,  kwani  hakuna 
mwenye  kunufaisha  au  kudhuru  isipokuwa 
Mwenyezi  Mungu.  Mwenyezi  Mungu  Anasema 
iSfe:  {Sema:  Siimilikii  nafsi  yangu  manufaa  wala 
madhara,  ila  apendavyo  Mwenzi  Mungu.}  [i-. 
188] 

6.  Kuzika  ndani  ya  misikiti,  au  kujenga  misikiti 
juu  ya  makaburi  au  kuswali  kuelekea  kaburi. 

Mtume  wa  mwenyezi  Mungu  ;§§  alisema: 
(Mwenyezi  Mungu  Amewalaani  Mayahudi  na 
Manaswara,  waliyafanya  makaburi  ya  manabii 
wao  kuwa  ni  misikiti)(1). 

Miongoni  mwa  hukumu  za 
Swala  ya  jeneza 

1.  Mwenye  kukosa  Swala  ya  maiti  atamswalia 
kaburini  kabla  ya  kuzikwa  au  baada  yake,  kwa 
hadithi  iliyothubutu  kwa  Mtume  j|§  katika  kisa 
cha  mwanamke  aliyekuwa  akisafisha  msikiti 
alipo  kufa  na  kuzikwa  Mtume  j§§  alikwenda 
akamswalia  kaburini  . 

2 .  Inapendekezwa  kutayarishiwa  watu  waliofiliwa 
chakula,  kwa  kuwa  wao  wameshughulishwa  na 
msiba  na  kutotayarisha  chakula. 

Kwa  ilivyopokewa  kuwa  jamii  ya  Jaafar 
walipofiliwa,  Mtume  |§§  akasema:  (Wafanyieni 
jamii  ya  Jaafar  chakula,  kwa  kuwa  wamejiwa  na 
jambo  la  kuwashughulisha)(3). 

3.  Kumlilia  maiti,  bila  kujitia  hasira  wala  kuinua 
sauti  wala  kuomboleza,  kunafaa.  Mtume  *§§ 
Amesema  alipokufa  mwanawe,  Ibrahim: 
(Kwa  hakika  jicho  linatokwa  na  machozi  na 
moyo  unasikitika,  na  hatusemi  isipokuwa 
linalomridhisha  Mola  wetu.  Na  sisi,  ewe 
Ibrahim!,  tuna  huzuni)(4). 

4.  Shahidi  wa  vitani  atazikwa  na  nguo  zake 
alizouawa  nazo,  na  haoshwi  wala  haswaliwi, 
kwa  haditi  iliyothubutu  kwamba  Mtume 
*§§  aliamrisha  wazikwe  mashahidi  wa  vita 
vya  Uhud  wazikwe  wakiwa  na  damu  zao  na 
wasioshwe  (5). 

5.  Akifa  aliye  kwenye  hali  ya  Ihramu  ya  Hija 
au  ya  Umra,  ataoshwa  na  hatatiwa  manukato, 
wala  hatafinikwa  kichwa  chake  na  ataswaliwa. 

(1)  Imepokewa  na  Bukhari. 

(2)  Imepokewa  na  Bukhari. 

(3)  Imepokewa  na  Abuu  Daud. 

(4)  Imepokewa  na  Bukhari. 

(5)  Imepokewa  na  Bukhari. 


Hii  ni  kwa  iliyothubutu  kwamba  Mtume  *§§ 
alisema  kuhusu  mtu  aliyekufa  naye  yuko 
kwenye  Ihramu  ya  Hija:  (Muosheni  kwa  maji 
na  mkunazi,  na  mkafinini  ndani  ya  nguo  mbili, 
wala  msimfinike  kichwa  chake,  kwani  yeye 
atafufuliwa  Siku  ya  Kiyama  katika  hali  ya 
kuleta  Labeka)(6). 

